มันแน่ มวยไทยการกุศล ศึก ส.สมหมาย 27 เม.ย.นี้
สมาคมผู้สื่อข่าวและช่างภาพอาชญากรรมแห่งประเทศไทย ร่วมกับ ส.สมหมาย สกุลเมตตา โปรโมเตอร์มวยชื่อดัง กลุ่มพลังใหม่ ทุ่ม 1 ล้าน เอาใจแฟนมวยชาวไทยและต่างชาติ จัดแข่งขันมวยไทยการกุศล ต้านภัยยาเสพติด ที่จะมีขึ้นในวันที่ 27 เม.ย.นี้ ณ สนามมวยราชดำเนิน,เมื่อเวลา 13.00 น. วันที่ 23 เม.ย. 60 ที่สมาคมผู้สื่อข่าวและช่างภาพอาชญากรรมแห่งประเทศไทย พล.ต.ต.สุรเชษฐ์ หักพาล ผู้บังคับการสายตรวจและปฏิบัติการพิเศษ (ผบก.สปพ.), นายไพโรจน์ เทศนิยม นายกสมคมฯ, นายสุชัย พงษ์เพียรชอบ ประธานที่ปรึกษาสมาคมฯ, นายสมหมาย สกุลเมตตา โปรโมเตอร์มวยชื่อดัง, นายสุนทร อู่ทอง ที่ปรึกษากลุ่มพลังใหม่ ร่วมกันแถลงข่าวการจัดงานแข่งขันชกมวยไทย ศึก ส.สมหมาย การกุศล ต้านภัยยาเสพติด ชิงถ้วยดุเดือด,นายไพโรจน์ กล่าวว่า รู้สึกเป็นเกียรติอย่างยิ่งที่ พล.ต.ต.สุรเชษฐ์ หักพาล ผู้บังคับการสายตรวจและปฏิบัติการพิเศษ ที่ให้เกียรติมาเป็นประธานการจัดการแข่งขันมวยไทยในครั้งนี้ และก็ต้องขอขอบคุณ นายสมหมาย โปรโมเตอร์มวยชื่อดัง และประธานกลุ่มพลังใหม่ ที่ให้เกียรติร่วมกับสมาคมผู้สื่อข่าวฯ จัดชกมวยไทยการกุศล ต้านภัยยาเสพติด ที่จะมีขึ้นในวันที่ 27 เม.ย.นี้ ณ สนามมวยราชดำเนิน ตั้งแต่เวลา 18.00 น.เป็นต้นไป โดยมีวัตถุประสงค์เพื่อส่งเสริมอนุรักษ์ เผยแพร่มวยไทย และพัฒนาส่งเสริมมวยไทยให้มีความก้าวหน้า มีมาตรฐานทั้งทางวิชาชีพและวิชาการในระดับนานาชาติ นอกจากนี้ รายได้ที่การจัดแข่งขันยังมอบให้เป็นทุนการศึกษากับบุตรธิดาผู้สื่อข่าว และสวัสดิการต่างๆ ของสมาชิกสมาคมฯ และอีกส่วนหนึ่งจะมอบให้กับหน่วยงานที่ป้องกันปราบปรามยาเสพติด และสถานบำบัดรักษาผู้ติดยาเสพติด,ขณะที่ พล.ต.ต.สุรเชษฐ์ กล่าวว่า รู้สึกเป็นเกียรติอย่างยิ่งที่ทางสมาคมผู้สื่อข่าวฯได้เชิญเป็นประธานในการแข่งขันชกมวยไทยการกุศลในครั้งนี้ สำหรับ มวยไทย เป็นศิลปะการต่อสู้และการป้องกันตัวของชาติไทยที่มีมาแต่ครั้งบรรพบุรุษ และได้รับการสืบทอดมาสู่ชนรุ่นปัจจุบัน ศิลปะการต่อสู้และการป้องกันตัวของไทยแขนงนี้ เป็นการฝึกฝนให้สามารถใช้อวัยวะทุกส่วนของร่างกายเป็นอาวุธได้อย่างมีประสิทธิภาพ ได้แก่ มือ เท้า เข่า ศอก รวมถึงศีรษะ จึงเป็นศิลปะการต่อสู้ที่ครบเครื่องมีพิษสงรอบด้าน จนเกิดการถ่ายทอดและมีการเผยแพร่อย่างกว้างขวาง เป็นที่นิยมทั่วไป ไม่เฉพาะในเมืองไทยเท่านั้น ยังได้รับความนิยมเป็นอย่างยิ่งในประเทศสหรัฐอเมริกา ประเทศโซนยุโรปและทั่วโลก ซึ่งเป็นกีฬาที่สร้างชื่อเสียงให้กับประเทศไทยเป็นอย่างมาก และในการแข่งขันในครั้งนี้ผมได้มอบ ถ้วยดุเดือด ให้กับนักมวย ที่ชกได้ดุเดือดเป็นขวัญใจจากผู้ชมอีกด้วย,ด้านนายสมหมาย กล่าวว่า รายการนี้ผมได้อัดแน่นคู่มวยถึง 9 คู่ ด้วยกัน ผมรับประกันความมัน เพราะแต่ละคู่ล้วนเป็นนักมวยเงินแสน โดยเฉพาะคู่เอกในรายการ ชัย ส.จ.ต้อยแปดริ้ว พบ ศิริมงคล พี.เค.แสนชัย ซึ่งเป็นมวยมีฝีมือดี และมีความถนัดแม่ไม้มวยไทยทั้งคู่ ก็อย่าลืมนะครับในวันที่ 27 เม.ย.นี้ ณ สนามมวยราชดำเนิน นอกจากจะได้ชมมวยดังแล้วยังได้อิ่มบุญอีกด้วย,ด้าน นายสุชัย ได้กล่าวปิดท้ายว่า อย่างไรก็ต้องขอขอบคุณ พล.ต.ต.สุรเชษฐ์ และ คุณสมหมาย มาก ที่ให้ความอนุเคราะห์กับทางสมาคมในครั้งนี้ ถึงแม้ว่าการจัดการแข่งขันในครั้งนี้จะเก็บค่าตั๋วเข้าชม 350 บาท ก็ถือว่าคุ้มค่า ส่วนรายได้จากการจำหน่ายบัตรเข้าชมจะเก็บได้เท่าไร ก็ไม่เป็นไร คุณสมหมายก็จะมอบให้ สมาคมผู้สื่อข่าวฯ เพื่อเป็นทุนการศึกษา และสวัสดิการสมาคมฯ จำนวน 6 แสนบาท ก็ต้องขอขอบคุณมากครับ,สำหรับมวย 9 คู่ในศึกมวยไทย การกุศล ต้านภัยยาเสพติด มีดังนี้,ช้างเผือก ส.สมหมาย - ซันโต๊ส ศ.วัชระยิม  ,เพชรเกรียงไกร ช.พิทักษ์ชัย - เพชรปทุม ส.สมหมา ,ดาวโรจน์  จิตรเมืองนนท์ - ตุ๊กตาเพชร ทีเด็ด 99,เสาโท เค.ซ่ายิม - ธนเดช ธ.พราน 49  ,เพชรวสรณ์ อั๋นสุขุมวิท - ตะวันฉาย พี.เค.แสนชัย ,คชสาร ว.วิวัฒนานนท์ - ก้องดนัย ส.สมหมาย ,ชัย ส.จ.ต้อยแปดริ้ว - ศิริมงคล พี.เค.แสนชัย  ,ยอดชิงชัย ตลิ่งงามมวยไทย - เพชร เอ๋อ่างทอง คู่ ,เพชรบุญชู ตลิ่งงามมวยไทย - ศิลปชาติ ท.เมืองหลังสวน
สมาคมผู้สื่อข่าวและช่างภาพอาชญากรรมแห่งประเทศไทย ร่วมกับ ส.สมหมาย สกุลเมตตา โปรโมเตอร์มวยชื่อดัง กลุ่มพลังใหม่ ทุ่ม 1 ล้าน จัดแข่งขันมวยไทย การกุศล ต้านภัยยาเสพติด ที่จะมีขึ้นในวันที่ 27 เม.ย.นี้
สมาคมผู้สื่อข่าวและช่างภาพอาชญากรรมแห่งประเทศไทย,ส.สมหมาย สกุลเมตตา,ศึก ส.สมหมาย,มวยไทยการกุศล